Tair Chwaer (cyfres deledu)

Cyfres ddrama deledu oedd ***Tair Chwaer***. Darlledwyd tair cyfres ar S4C rhwng 1997 a 1999 gan ddiweddu gyda'r ffilm *Cymer Dy Siâr*, ffilm Nadolig y sianel yn 1999.

Roedd y rhaglen yn adrodd hanes tair chwaer o dde Cymru sy’n chwarae mewn band canu gwlad ac sy’n ceisio ymdopi â threialon bywyd. Darganfydda Sharon bod Alan, ei gŵr, yn cael perthynas odinebus ag Yvonne Post, caiff Lyn ei haflonyddu gan Eifion – mab y bós – sydd mewn cariad â hi, ac mae Janet mewn perthynas â Ben er ei bod yn profi teimladau cryf tuag at Danny, ei chydweithiwr. Mae Mary, eu Mam, yn ddibynnol ar alcohol i ymdopi â’i Mam hithau, Annie May, sy’n dioddef o Alzheimers. Mae partner Mary, Martin, yn fyr ei amynedd â hi ac yn cuddio cyfrinach enfawr am ei dueddiadau rhywiol. Drwy gydol y gyfres ceir golygfeydd o’r dair chwaer yn perfformio mewn clybiau nos a thafarndai fel rhan o’u band canu gwlad.

## Manylion pellach
**Teitl Gwreiddiol:** Tair Chwaer

**Blwyddyn:** 1997 (Cyfres 1)

**Hyd y Ffilm:** 6 pennod

**Dyddiad y Darllediad Cyntaf:** 19 Ion 1997

**Cyfarwyddwr:** Endaf Emlyn

**Sgript gan:** Siwan Jones

**Stori gan:** Siwan Jones

**Cynhyrchydd:** Pauline Williams

**Cwmnïau Cynhyrchu:** Ffilmiau Gaucho Cyf.

**Genre:** Drama, Teulu

## Cast a chriw
### Prif gast
*Donna Edwards (Sharon)
*Ruth Lloyd (Lyn)
*Llio Millward (Janet)
*Dewi Rhys Williams (Alan)
*Sharon Morgan (Mary)
*Ray Gravell (Martin)
*(Annie May)
*Jâms Thomas (Eifion)
*Emyr Wyn (Byron)
*Toni Caroll (Yvonne)
*Dafydd Hywel (Dai)
*Iwan John (Danny)
*Rhys Jones (Ben)
*Geraint Evans (Gareth (mab Sharon & Alan))
*Darren Williams (Huw (mab Sharon & Alan))
*Liann Wood (Angharad (merch Sharon & Alan))
*Natasha Nicholas (Sera (merch Lyn))

### Cast cefnogol
*Nicola Hemsley – Cerys
*Ioan Hefin – Gethin
*Dennis Birch – Heddwyn
*Richard Elfyn – Phil
*Bethan Jones – Julie
*Natasha Milton – Melissa
*Geraint Griffiths – Ronnie
*Eirlys Britton – Meirwen
*Morgan Hopkins – Geraint
*Huw Emlyn – Gyppo

### Ffotograffiaeth
*Ray Orton

### Dylunio
*Hayden Pearce

### Cerddoriaeth
*Myfyr Isaac (Cyfarwyddwr Cerdd)

### Sain
*Nigel Tidball

### Golygu
*William Oswald

### Cydnabyddiaethau eraill
*Crewyd y gyfres gyda chefnogaeth yr Undeb Ewropeaidd, Cynllun 16:9.
*Adnoddau – Arion, Rank, Splash!, Taran
*Cynhyrchydd cynorthwyol – Maurice Hunter
*Cyfarwyddwyr cynorthwyol – Rhian Williams, Rhian Wyn Jones, Nerys Phillips
*Cydlynydd y Cynhyrchiad – Menna Jones
*Gwisgoedd – Maxine Brown, Angel Jones (cynorthwydd)
*Colur – Paula Price, Catrin Richards (cynorthwydd)
*Caneuon Gwreiddiol – Caryl Parry Jones, Tudur Dylan Jones
*Cerddorion – Myfyr Isaac, Non Parry
*Yn 1997 rhyddhawyd crynoddisg o ganeuon cyfresi Tair Chwaer, yn cynnwys 11 cân. (Label Sain. ©S4C)

## Manylion technegol
**Lliw:** Lliw

**Gwlad:** Cymru

**Iaith Wreiddiol:** Cymraeg

**Gwobrau:**

## Manylion atodol
### Adolygiadau
*Iwan Llwyd, ‘Rifiwio’, *Taliesin*, 97 (Gwanwyn 1997), tt. 136–139.
*Mari Jones-Williams, ‘Jiw-jiw-jiwsi!’, *Golwg*, 9/23 (20 Chwefror 1997), t. 25.

### Erthyglau
*‘Magu plentyn a bod yn chwaer’, *Y Cymro* (29 Ionawr 1997), t. 14.
*‘Chwaer sy’n chwilio am danc i ymlacio ynddo!’, *Y Cymro* (19 Chwefror 1997), t. 14.
*Kate Crockett, ‘Teledu trwy’r Oesoedd’, *Barn*, 443/444 (Ionawr 2000), tt. 69–71.

Categori:Cyfresi drama S4C
Categori:Rhaglenni teledu S4C
Categori:Rhaglenni teledu Cymraeg
Categori:Cyflwyniadau rhaglenni teledu 1997
Categori:Diweddiadau rhaglenni teledu 1999
Categori:Rhaglenni teledu'r 1990au